SAPPE ยอดขายลดฮวบ กดกำไรไตรมาส 3/61 วูบเหลือ 66.85 ลบ.
SAPPE ยอดขายลดฮวบ กดกำไรไตรมาส 3/61 วูบเหลือ 66.85 ลบ. จากปีก่อนกำไร 111.71 ลบ. ส่วนงวด 9 เดือนกำไร 301.84 ลบ. ลดลง 7% จากปีก่อนกำไร 323.84 ลบ.
13 พ.ย. 2561

บริษัท เซ็ปเป้ จำกัด (มหาชน) หรือ SAPPE รายงานผลการดำเนินงานประจำไตรมาส 3/2561 สิ้นสุดวันที่ 30 ก.ย. 61 ดังนี้

โดยบริษัทและบริษัทย่อยมีผลกำไรสุทธิ 67.2 ล้านบาท ลดลง 39.8% เมื่อเทียบกับช่วงเดียวกันปีก่อน เนื่องจากยอดขายที่ลดลงเมื่อเปรียบเทียบกับปีที่แล้วจากผลกระทบจากฤดูกาล และความผันผวนจากอัตราแลกเปลี่ยน ทำให้ไตรมาสนี้การสั่งซื้อชะลอตัวลง ซึ่งยอดขายที่ลดลงนี้ส่งผลให้อัตราการผลิตอยู่ในระดับต่ำ และอัตราส่วนต้นทุนขายสินค้าเทียบกับรายได้รวมอยู่ในระดับสูง ทำให้อัตรากำไรลดลงจาก 15.1% ในไตรมาสที่ 3/60 เป็น 10.4% ในไตรมาสที่ 3/61